Castniidae

Athis
 Castnia
 Divana
 Paysandisia
 Synemon
 + ca. 40 andre slekter

Castniidae er en familie av sommerfugler som hører til gruppen Sesioidea. De finnes hovedsakelig i Sør- og Mellom-Amerika og Australia, noen få arter i Sørøst-Asia. Én søramerikansk art har etablert seg i Sørvest-Europa. Castniidene har store, brede, ofte fargerike vinger, klubbeformede antenner og de flyr om dagen. De ligner derfor sterkt på dagsommerfugler og har tidligere blitt regnet til denne gruppen, men det er neppe noe nært slektskap mellom disse to gruppene.

Utseende 
Middelsstore til store (vingespenn 20 – 110 mm) sommerfugler med brede vinger. Ofte er forvingene kamuflasjefarget brune mens bakvingene kan være svært fargerike, men det finnes også arter med fargerike forvinger. Hodet er forholdsvis lite med store fasettøyne. Antennene er rundt halvparten så lange som forvingene, fortykket ytterst slik at de virker klubbeformede. Helt ytterst er det ofte en liten krok. Forvingene er brede og mer eller mindre trekantede. De er ofte brunspraglete, men kan ha lyse tverrbånd, flekker eller også mer fargerike tegninger. Bakvingene er brede og avrundede, med ganske korte, tette hårfrynser. De er ofte flekkete i rødt, gult og svart, men kan også ha innslag av blått og metallfarger. Kroppen er slank og korthåret. Larvene er avlange, pølseaktige og beinløse.

Levevis 
De voksne sommerfuglene flyr om dagen, eller i skumringen. Ofte har de bare en ganske kort, daglig aktivitetsperiode. De kalles "sun moths" i Australia. Flukten er meget rask, noen ganger kan de patruljere langs bekker i skogen. I hvilestilling sitter de med forvingene lagt flatt ut til siden, slik at disse dekker de fargerike bakvingene. De larvene som er kjent, borer inne i røtter eller stengler av ulike enfrøbladete planter, blant annet gress og palmer. Arten stor sukkerrørborer (Castnia licus) kan gjøre en del skade på sukkerrør og bananer i Sør- og Mellom-Amerika. Paysandisia archon, som stammer fra Sør-Amerika, har etablert seg i Sørvest-Europa der den kan gjøre en del skade på palmer.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Overfamilien Sesioidea Boisduval, 1828
 Familien Castniidae  – ca. 180 arter i 40 slekter
 Underfamilien Castniinae
 Stammen Castniini
 Slekten Amauta Houlbert, 1918 - fire arter
 Slekten Athis Hübner, 1819 - 14 arter
 Slekten Castnia Fabricius, 1807 - 18 arter, blant andre:
 Stor sukkerrørborer, Castnia licus (Fabricius)
 Slekten Castniomera Houlbert, 1918 - én art
 Slekten Corybantes Hübner, 1819 - fire arter
 Slekten Erythrocastnia Houlbert, 1918 - én art
 Slekten Eupalamides Hübner, 1819 - fem arter
 Slekten Feschaeria Oiticica, 1955 - to arter
 Slekten Gegeria Buchecker, 1880 - tre arter
 Slekten Haemonides Hübner, 1819 - tre arter
 Slekten Hista Oiticica, 1955 - to arter- seks arter
 Slekten Imara Houlbert, 1918 - tre arter
 Slekten Insigniocastnia Miller, 2007 - én art
 Slekten Ircila Houlbert, 1918 - én art
 Slekten Lapaeumides Oiticica, 1955 - to arter- tre arter
 Slekten Spilopastes Houlbert, 1918 - én art
 Slekten Synpatemides Hübner, 1823 - fem arter
 Slekten Telchin Hübner, 1825 - tre arter
 Slekten Xanthocastnia Houlbert, 1918 - én art
 Slekten Yagra Oiticica, 1955 - to arter - to arter
 Stammen Gazerini
 Slekten Castnius Hübner, 1819 - to arter
 Slekten Ceretes Schaufuss, 1870 - to arter
 Slekten Divana Miller, 1982 - én art
 Slekten Duboisvalia  Oiticica, 1955 - tre arter
 Slekten Frostetola  Oiticica, 1955 - én art
 Slekten Gazera Herrich-Schäffer, 1853 - én art
 Slekten Mirocastnia Miller, 1980 - tre arter
 Slekten Oiticicastnia Lamas, 1995 - én art
 Slekten Paysandisia Houlbert, 1918 - én art:
 Paysandisia archon (Burmeister, 1880)
 Slekten Prometheus Hübner, 1824 - én art
 Slekten Riechia  Oiticica, 1955 - én art
 Slekten Tosxampila  Oiticica, 1955 - to arter
 Slekten Zegara  Oiticica, 1955 - tre arter
 Stammen Synemonini - bare én slekt:
 Slekten Synemon Doubleday, 1846 – ca. 40 arter, tallrike i Australia
 Underfamilien Tascininae - bare én slekt:
 Slekten Tascina Westwood, 1877 - fire arter

Eksterne lenker 
Bildegalleri over australske Synemon-arter: . Synemon-arter fra vestlige Australia, fotogafert i naturen: . Paysandisia archon: .
 

Sommerfugler
Sommerfugler formelt beskrevet i 1828
Dyr formelt beskrevet av Jean Baptiste Boisduval